Diari Oficial de la Generalitat Valenciana


Sumari del DOGV 2941, del 28-02-1997 (1997/831481)

RESOLUCIÓ de 20 de febrer de 1997, del Rectorat de la Universitat de València, per la qual es convoquen proves selectives d'accés al grup C, sector d'Administració General, per proveir vacants de l'escala administrativa d'aquesta universitat.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2941

Data del DOGV
:   28-02-1997

Secció del DOGV
:   AUTORITATS I PERSONAL

Número del document
:   1997/831481


Data del document
:   20-02-1997

Organisme emissor
:   Universitat de València

Tipus de document
:   Resolució

Correcció d'errades

RESOLUCIÓ de 20 de febrer de 1997, del Rectorat de la Universitat de València, per la qual es convoquen proves selectives d'accés al grup C, sector d'Administració General, per proveir vacants de l'escala administrativa d'aquesta universitat.   
Aquest Rectorat, fent ús de les competències que li atribueix l'article 18 en relació amb el 3.2.e de la Llei de Reforma Universitària, i d'acord amb el que estableix l'article 199 dels Estatuts de la Universitat de València, acorda convocar proves selectives per a l'ingrés a l'escala administrativa, sector d'Administració General, de conformitat amb les següents  
Bases  
1 Objecte de la convocatòria  
1.1 Aquesta convocatòria té per objecte la selecció de personal per cobrir 40 vacants de l'escala administrativa, sector d'Administració General, pel torn de promoció interna, mitjançant el sistema de concurs-oposició.  
1.2 D'acord amb el que estableix l'article 49.3 de la Llei de Reforma Universitària, la realització d'aquestes proves selectives s'ha d'ajustar al que disposa la Llei de Funció Pública de la Generalitat Valenciana (Decret Legislatiu de 24 d'octubre de 1995, pel qual s'aprova el Text Refós de la Llei de la Funció Pública Valenciana), i decrets de desplegament; els Estatuts de la Universitat de València (Decret 172/1985, modificats pels decrets 165/1989, 71/1990, 43/1993, 75/94 i 167/96, del Consell de la Generalitat Valenciana) i per les normes que estableix aquesta convocatòria.  
2 Condicions generals de les persones aspirants  
2.1 Per ser admesos a la realització de les proves selectives, a més dels requisits ja acreditats en nomenaments anteriors, cal complir els següents:  
2.1.1 Estar en possessió del títol de Batxiller Superior, BUP, Formació Professional de 2n grau o equivalent, o tenir superada la prova d'accés a la Universitat per a majors de 25 anys, o estar en condicions d'obtenir-lo abans que finalitze el termini de presentació de sol·licituds.  
També s'hi poden presentar les persones que complesquen els requisits que estableix la disposició vint-i-dosena de la Llei 30/84, modificada per la Llei 42/94, de 30 de desembre.  
2.1.2 Les persones aspirants que concórreguen a aquestes proves selectives han de ser personal funcionari de carrera de la Universitat de València del grup D, Administració General, en actiu o excedents, i posseir una antiguitat de dos anys, com a mínim, en aquest grup.  
2.2 Les condicions a què es refereix l'apartat 2.1 s'han de complir en el moment de finalització del termini de presentació de instàncies i gaudir d'aquestes durant tot el procés selectiu, fins el moment de la presa de possessió.  
3 Sol·licituds  
3.1 Les persones que vulguen prendre part en aquestes proves selectives ho han de fer constar en la instància que els facilitarà gratuïtament el Servei de Personal PAS d'aquesta universitat, al carrer Antiga Senda de Senent, núm. 11-1a planta.  
3.2 Les sol·licituds s'han d'adreçar al Rectorat de la Universitat de València. El termini de presentació de les sol·licituds és de vint dies hàbils, comptadors de l'endemà de la publicació d'aquesta convocatòria al Diari Oficial de la Generalitat Valenciana. S'han de presentar a les oficines del Banc Mapfre que figuren relacionades en l'annex III d'aquesta convocatòria. Així mateix, també es poden presentar en la forma que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.3 Els drets d'examen són de 2.500 PTA., que cal ingressar al compte corrent Drets d'Examen núm. 9325-3646-24-4006407994, o mitjançant transferència a aquest compte.   
En el primer cas, en la sol·licitud ha de figurar el segell de l'esmentada entitat bancària i, en cas d'haver efectuat el pagament per mitjà de transferència, el resguard corresponent s'ha d'acompanyar a la sol·licitud.  
L'omissió de l'acreditació del pagament determina l'exclusió de l'aspirant.  
En cas d'utilitzar la forma de presentació que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, l'aspirant ha d'acompanyar a la sol·licitud una còpia del resguard acreditatiu de l'esmentada transferència, la falta de la qual determinarà l'exclusió de l'aspirant.  
3.4 Les persones aspirants han de presentar, juntament amb la sol·licitud de participació en les proves selectives, el currículum i la documentació que justifique els mèrits indicats en la fase de concurs, degudament compulsats.  
3.5 Les persones aspirants amb minusvalideses poden sol·licitar les mesures d'adaptació necessàries per a la realització de les proves, en l'imprès de sol·licitud, prèvia certificació actualitzada del grau de discapacitació per part de l'òrgan competent.  
3.6 Ha d' adjuntar-se a la sol·licitud una fotocòpia del DNI.  
4 Admissió de les persones aspirants  
4.1 Una vegada expirat el termini de presentació d'instàncies, prèvia verificació del compliment de tots els requisits de participació assenyalats en aquesta convocatòria, així com del pagament dels drets d'examen, el rector dictarà una resolució, que es publicarà al DOGV i contindrà la relació provisional de persones admeses i excloses a la realització de les proves. Necessàriament, en l'esmentada relació han de figurar els cognoms, el nom i el DNI de totes les persones aspirants i les causes que motiven, si és el cas, l'exclusió de la participació en aquestes proves.  
4.2 Les persones aspirants excloses poden, en el termini de deu dies hàbils, comptadors de l'endemà la publicació de la llista provisional de persones admeses i excloses, d'acord amb el que estableix l'article 71 de la Llei de Règim Jurídic de les Administracions Públiques i del Procediment Administratiu Comú, esmenar el defecte que haja motivat la seua exclusió o presentar les al·legacions que consideren oportunes.  
4.3 Una vegada transcorregut el termini de deu dies, esmenats els defectes si calia, i vistes les al·legacions que corresponguen, es dictarà una resolució que contindrà la relació definitiva de persones admeses i excloses, i amb una antelació de quinze dies, com a mínim, la data, el lloc i l'hora de realització i començament dels exercicis, que es publicarà al DOGV.  
4.4 Els drets d'examen seran reintegrats, d'ofici, a les persones aspirants que hagen estat excloses definitivament de la realització de les proves selectives.  
4.5 Són causes de exclusió, a més de les que s'assenyalen en altres apartats de aquestes bases:  
- l'omissió de la signatura en la sol·licitud.  
- no adjuntar la fotocòpia del DNI.  
5 Proves selectives i qualificació dels exercicis  
El procediment de selecció consta de dues fases: oposició i concurs de mèrits.  
5.1 Fase d'oposició: consta de un exercici obligatori i un exercici voluntari i de mèrits. Per realitzar el exercici voluntari cal haver superat el exercici obligatori.   
5.1.1 Exercici obligatori: consisteix en la resolució d'un test de 100 preguntes sobre el contingut dels cinc blocs que componen el programa. Cada pregunta conté quatre respostes alternatives, de les quals solament una serà la correcta.  
Les respostes errònies es valoraran negativament. Serà aplicada la formula següent:   
E  
A - -\_\_\_-  
d -1  
N = \_\_\_\_\_\_\_\_\_\_\_\_ x 10  
n  
on:  
N = nota resultant.  
A = nombre d'encerts.   
E = nombre d'errors.  
d = nombre d'opcions per cada pregunta.  
n = nombre de preguntes.   
Les respostes en blanc no penalitzen.   
L'exercici es valorarà de 0 a 10 punts i, per superar-lo, cal obtenir-hi 5 punts, com a mínim. El temps de realització de l'exercici és de 60 minuts.  
5.1.2 Exercici voluntari: coneixements de valencià  
Consta de dues parts:   
Primera: traducció directa i sense diccionari d'un text del valencià al castellà. Aquesta part del exercici es valorarà de 0 a 1'5 punts.  
Segona: redacció en valencià d'un ofici, d'una carta, d'una circular, d'una memòria, etc., a partir de les dades que aportarà el tribunal. Aquesta part del exercici es valorarà de 0 a 1'5 punts.  
El temps de realització d'ambdues parts serà fixat pel tribunal amb l'antelació suficient.   
5.2 Fase de concurs: Solament poden participar en aquesta fase les persones aspirants que hagen superat l'exercici obligatori de la fase d'oposició.  
5.2.1 Es valoraran els mèrits següents:   
a) Antiguitat: Es valorarà tot el temps de serveis reconeguts a l'empara de la Llei 70/1978, segons la fórmula següent 4 log(1+nombre d'anys)/log(31). El temps màxim que es valorarà és de trenta anys i no es consideraran fraccions inferiors a l'any.   
b) Tasca realitzada: Es valorarà el grau consolidat que les persones aspirants tinguen en el moment de finalització del termini de presentació d'instàncies.   
Nivell 12: 1 punt.  
Nivell 14: 1'5 punts.  
Nivell 16 o superior: 2 punts.   
Al funcionari o funcionària que estiga en situació d'excedència per atenció al fill, se li valorarà el grau personal que tinguen consolidat. Aquesta mateixa norma serà aplicada a tots els funcionaris i totes les funcionàries que estiguen en situació de reserva del lloc de treball.   
A les persones en excedència voluntària se'ls valorarà el grau personal que tinguen consolidat en el moment de sol·licitar l'excedència.   
c) Titulació acadèmica: Es valoraran les titulacions acadèmiques acreditades per les persones aspirants que siguen superiors a les que s'exigeix per accedir al grup a què pertanyen les places ofertes, d'acord amb l'escala següent:   
Diplomat/ada universitari/ària o equivalent: 0'5 punts.  
Llicenciat/ada universitari/ària o equivalent: 1 punt.   
La valoració màxima per aquest concepte és d'1 punt  
d) Cursos de formació: En aquest apartat es valoraran els cursos de formació fets per la universitat o organismes oficials reconeguts en matèria de formació de funcionaris o que hagen estat convalidats pel Servei de Formació Permanent de la Universitat de València. La valoració màxima per aquest concepte és d'1 punt. Es puntuarà de acord a l'escala següent:   
Cursos entre 15 i 30 hores: 0'10 punts.  
Cursos entre 31 i 50 hores: 0'20 punts.  
Cursos de 51 o més hores: 0'30 punts.  
5.3 Puntuació de la fase d'oposició. S'obté sumant la puntuació obtinguda en l'exercici voluntari a l'exercici obligatori.  
5.4 Puntuació de la fase de concurs: S'obté sumant la puntuació obtinguda per l'aplicació dels distints apartats que configuren el punt 5.2, segons els mèrits aportats en el currículum compulsat a què es refereix la base 3.4.  
5.5 Puntuació final: La puntuació final del concurs-oposició és la suma de les obtingudes en ambdues parts.  
A continuació, es configurarà una relació ordenada de major a menor puntuació que s'interromprà quan el nombre de persones incloses coincidesca amb el nombre de vacants convocades. En cap cas, l'obtenció de 5 o més punts en l'exercici obligatori no es pot entendre com a aprovat sense plaça.  
En cas d'empat entre aspirants, l'ordre s'establirà atenent, en primer lloc, la puntuació obtinguda en la fase d'oposició, i en segon lloc, si es manté l'empat, considerant la major puntuació obtinguda en l'apartat a) Antiguitat, de la fase de concurs. Si persisteix l'empat, aquest es resoldrà per sorteig.  
6. Desenvolupament de les proves selectives  
6.1 Els exercicis tindran lloc a les dependències de la Universitat de València. El primer exercici es realitzarà en el lloc, la data i l'hora que establesca la resolució del Rectorat d'aquesta universitat per la qual s'aprove la relació definitiva de persones admeses i excloses a la realització de les proves objecte d'aquesta convocatòria.  
6.2 L'ordre d'actuació dels opositors, si és el cas, s'iniciarà per sorteig efectuat per la Universitat de València.  
6.3 Les persones aspirants seran convocades per a cada exercici en crida única, i seran excloses d'aquestes proves les persones que no hi compareguen, excepte en els casos de força major, degudament justificats i lliurement apreciats pel tribunal.  
6.4 En cada exercici, les persones aspirants han d'acreditar la seua personalitat, exclusivament mitjançant la presentació del DNI, del passaport o del permís de conduir, juntament amb l'exemplar per a la persona interessada de l'imprès de sol·licitud d'admissió a les proves.  
El no compliment d'aquest requisit per part d'algun aspirant en determinarà l'exclusió de la realització de les proves.  
En cap cas no seran vàlides les còpies o fotocòpies compulsades dels esmentats documents.  
Els membres del tribunal i el personal col·laborador d'aquest no permetran l'accés a les sales on es realitzen els exercicis d'aquelles persones que no complesquen els anteriors requisits, ni d'aquelles que hi compareguen una volta acabada la crida de les persones aspirants convocades.  
6.5 En qualsevol moment del procés selectiu, si el tribunal pren coneixement que alguna de les persones aspirants no posseeix la totalitat dels requisits exigits per aquesta convocatòria, prèvia audiència a la persona interessada, es procedirà a la seua exclusió, i se li comunicarà així mateix la inexactitud o les falsedats expressades per l'aspirant en la sol·licitud d'admissió a les proves selectives, als efectes oportuns.  
7 Publicitat de les llistes  
7.1 Després de la realització de les proves, el tribunal farà pública, mitjançant anunci als locals on s'hagen realitzat i en la Gerència d'aquesta universitat, la llista d'aspirants que les hagen superades.  
7.2 Una vegada finalitzades totes les proves i la valoració de mèrits que integren el concurs-oposició, el tribunal farà pública, en la Gerència de la universitat i als locals on es realitzen les proves, una llista amb la puntuació final obtinguda i que constituiran les llistes definitives, per ordre de puntuació, de les persones aspirants que han superat aquestes proves de selecció, que necessàriament s'hauran d'interrompre quan el nombre de persones aprovades coincidesca amb el nombre de vacants convocades.  
7.3 Una vegada finalitzat el procés de selecció, per resolució del rector es faran públiques al DOGV les llistes definitives de persones aprovades.  
8 Presentació de documents  
8.1 En el termini de deu dies hàbils, comptadors de l'endemà de la publicació al DOGV de les relaciones de persones aprovades, les persones aspirants proposades hauran de presentar al Servei de Personal (PAS) una fotocòpia compulsada del títol acadèmic exigible d'acord amb aquesta convocatòria.  
8.2 Les persones aspirants aprovades, per tenir la condició de personal funcionari de carrera d'aquesta universitat, queden exemptes de justificar documentalment la resta de condicions generals exigibles per al seu ingrés en la funció pública, ja que els tenen acreditats en nomenaments anteriors.  
8.3 La falta de presentació de la documentació, dins el termini fixat (excepte els casos de força major) o la falsedat de documents, donaran lloc a la invalidesa de les actuacions de l'aspirant i, amb relació a aquest, la nul·litat subsegüent dels actes del tribunal, sense perjudici de les responsabilitats en què l'aspirant hagués pogut incórrer.   
9 Coneixements de valencià  
9.1 Les persones que superen les proves selectives han d'acreditar el seu coneixement de valencià mitjançant la presentació de certificats, diplomes o títols que hagen estat expedits o degudament homologats pel Servei de Normalització Lingüística d'aquesta Universitat.  
9.2 Les persones que no complesquen el requisit anterior es comprometen a la realització dels oportuns cursos de formació i perfeccionament que s'organitzen a aquest efecte per adquirir, en el termini d'un any o en el temps que permeta la programació del Servei de Normalització Lingüística, el nivell elemental de coneixement de la llengua.  
10 Nomenament de funcionari/ària  
Una vegada transcorregut el termini de presentació de la documentació, el rector dictarà una resolució, que es publicarà al DOGV i inclourà la llista de les persones que hagen superat les proves de selecció per ordre de puntuació, en la qual s'efectuarà el seu nomenament com a funcionari/ària de carrera.  
En aplicació de l'article 53.1 de la Llei de la Funció Pública Valenciana, aquelles persones que siguen nomenades funcionaris i funcionàries de carrera per haver superat les proves selectives d'aquesta convocatòria i ocupen llocs de treball classificats també pel grup C, podran incorporar-se a la mateixa plaça que ocupaven.  
11 Tribunal.  
11.1 El tribunal qualificador d'aquestes proves és el que figura en l'annex II d'aquesta convocatòria. El nom de les persones que l'integren es farà públic en la mateixa resolució en què es publiquen les llistes definitives de persones admeses i excloses.  
11.2 El tribunal pot, sempre sota la seua direcció i control directes, nomenar col·laboradors, especialistes i ajudants.  
11.3 Els membres del tribunal, així com els col·laboradors, especialistes i ajudants s'hi han d'abstenir d'intervenir quan hi concórrega alguna de les circumstàncies previstes en els articles 28 i 29 de la Llei 30/ 1992, de 26 de novembre, de Règim Jurídic de les Administracions Públiques i del Procediment Administratiu Comú, o si haguessen realitzat tasques de preparació d'aspirants a proves selectives al mateix cos i a la mateixa escala, en els cinc anys anteriors a la publicació d'aquesta convocatòria.  
El president pot sol·licitar als membres del tribunal una declaració expressa de no estar inclosos en les circumstàncies previstes en els articles susdits.  
11.4 Prèvia convocatòria del president, es constituirà el tribunal amb assistència, com a mínim, de la majoria reglamentària dels seus membres, titulars o suplents. En aquesta sessió el tribunal acordarà totes les decisions que corresponguen amb vista a la correcta realització de les proves selectives.  
Dins la fase d'oposició (o dins el procés selectiu), el tribunal resoldrà tots els dubtes que poguessen sorgir en aplicació d'aquestes normes, així com allò que s'haja de fer en els casos no previstos.  
El procediment d'actuació del tribunal s'ha d'ajustar en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
11.5 El tribunal adoptarà les mesures oportunes, en aquells casos en què siga necessari, perquè les persones aspirants amb minusvalidesa gaudesquen de condiciones similars per a la realització dels exercicis que la resta de participants. En aquest sentit, s'establiran, per a les persones que ho sol·liciten en la forma prevista en les bases 3.5, les adaptacions possibles en temps i mitjans per a la seua realització.  
11.6 A l'efecte de comunicacions i totes altres incidències, el tribunal té la seu en la Gerència de la Universitat de València.  
11.7 El tribunal que actue en aquestes proves tindrà la categoria que per a aquests casos determine la legislació vigent.  
11.8 En cap cas el tribunal no pot aprovar ni declarar que ha superat les proves selectives un nombre superior d'aspirants al de places convocades. Qualsevol proposta de persones aprovades que contravinga el que s'hi estableix, serà nul·la de ple dret.  
11.9 El president del tribunal adoptarà les mesures oportunes per garantir que els exercicis de la fase d'oposició siguen corregits sense que es conega la identitat de les persones aspirants.  
12 Recursos  
La convocatòria i les seues bases, i tots altres actes administratius que se'n deriven i de les actuacions del tribunal, poden ser impugnades per les persones interessades en els casos i en la forma que estableix la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 20 de febrer de 1997.- El vicerector d'Organització Administrativa: Lluís Guia i Marín.  
ANNEX I  
Temari  
Bloc 1. Dret administratiu   
Tema 1. L'acte administratiu: concepte, classes i elements. La seua motivació i notificació. Eficàcia i validesa dels actes administratius.   
Tema 2. La Llei de Règim Jurídic de les Administracions Públiques i del Procediment Administratiu Comú. Contingut i àmbit d'aplicació. Principis generals. Òrgans col·legiats. Abstenció i recusació. Qüestions jurídiques sobre funcionament de reunions. El secretari, les actes i totes les altres normes pràctiques de la seua actuació.   
Tema 3. El procediment administratiu: concepte i importància. La iniciació, l'ordenació, la instrucció i la terminació del procediment administratiu.   
Tema 4. Els recursos administratius: concepte i classes. Recurs ordinari i recurs de revisió. Revisió d'ofici. Reclamacions prèvies a les vies judicials civil i laboral.   
Bloc 2. Gestió economicoadministrativa   
Tema 5. El pressupost de la Universitat de València. Característiques i estructura. Modificacions pressupostàries. Anul·lació de romanents. Incorporacions de crèdits. Generació de crèdits. Crèdits extraordinaris. Crèdits ampliables. Transferències de crèdits. Avançaments de Tresoreria.  
Tema 6. Gestió del pagament i ordenació del pagament: òrgans competents. Fases del procediment. Documents comptables que hi intervenen.   
Tema 7. Pagaments per exercicis tancats. Avançaments de caixa fixa. Pagaments a justificar. Justificació de lliuraments. Procediment de gestió per despeses menors i despeses ordinàries.  
Tema 8. Els contractes administratius. Contracte d'obra. Contracte de subministraments. Contracte de gestió de serveis públics. Contracte de consultoria i assistència. Serveis i treballs específics i concrets no habituals.  
Bloc 3. Administració de recursos humans  
Tema 9. El personal al servei de les administracions públiques. La Llei de la Funció Pública Valenciana. Especial referència a: condició de funcionari públic, classes, adquisició i pèrdua de la condició de funcionari, drets i deures, situacions administratives, selecció, carrera professional, sistema retributiu.   
Tema 10. El personal laboral a la Universitat de València. Conveni col·lectiu. El règim general de la Seguretat Social: personal funcionari i laboral.   
Tema 11. El personal docent i investigador de la Universitat de València. Cossos docents universitaris: categories, selecció, drets i obligacions. Règim retributiu del professorat universitari. Personal docent contractat.  
Tema 12. La Llei d'Incompatibilitats del Personal al Servei de les Administracions Públiques i normes de desplegament. Especial atenció al desplegament normatiu de la Generalitat Valenciana. Règim d'incompatibilitats del professorat universitari.  
Tema 13. La llibertat sindical i els òrgans de representació del personal funcionari i laboral de la Universitat de València. La Llei de Prevenció de Riscos Laborals.  
Bloc 4. Organització universitària   
Tema 14. La universitat com a servei públic. La Llei de Reforma Universitària i els decrets de desplegament. L'autonomia universitària, els seus límits. Règim jurídic de les universitats públiques. Estructura general de les universitats públiques.  
Tema 15. La Universitat de València. Naturalesa, fins i estructura. Els Estatuts de la Universitat de València. Òrgans de govern col·legiats i unipersonals.   
Tema 16. Normativa estatal i autonòmica amb relació a la matrícula d'estudiants i les titulacions de primer, segon i tercer cicle universitaris. Plans d'estudis. Convalidacions. Cursos especials i de postgrau. Els títols postdoctorals. Beques, ajudes a estudiants i intercanvis internacionals.  
Tema 17. La investigació a la Universitat de València. Tipus de finançament. Projectes, programes i contractes d'investigació: nacionals i internacionals. Especial atenció als programes de la Comunitat Europea.   
Bloc 5. Informàtica  
Tema 18. Introducció general a les eines informàtiques en la gestió economicoadministrativa. Entorns MS-DOS, WINDOWS i MACINTOSH   
Tema 19. Bases de dades: Dbase IV, File Maker, Access.   
Tema 20. Tractament de textos: WORD, WORDPERFECT. Fulls de càlcul: EXCEL, LOTUS 123.   
ANNEX II  
Tribunal qualificador  
Titular  
President: El rector o persona en qui delegue.  
Vocals: Dos representants de la universitat designats pel rector, d'igual o superior grup de titulació.  
- Un/a funcionari/ària d'igual o superior grup, a sorteig entre el PAS de la Universitat.  
- Un/a funcionari/ària d'una altra administració pública d'igual o superior grup, nomenat pel rector a proposta d'aquella.  
- Un/a membre de la Comissió de PAS del mateix grup que les vacants que s'hagen de cobrir i designat per aquella.  
- Un/a membre de la Junta de Personal, amb veu i sense vot.  
El/la més jove dels/de les vocals amb veu i vot del tribunal, entre els/les pertanyents a la comunitat universitària, hi actuarà com a secretari/ària.  
Tots els membres del tribunal amb veu i vot han de ser d'igual o superior grup que les places objecte d'aquesta convocatòria.  
Igual estructura per al tribunal suplent.  
ANNEX III  
Oficines bancàries  
Banc Mapfre - OP, carrer del General Elio, núm. 2 46904 València.  
Banc Mapfre - El Grau, carrer de la Reina, núm. 22 46785 València.  
Banc Mapfre - Carrer de Guillem de Castro, núm. 66 46284 València.  
Banc Mapfre - Passeig de l'Albereda, núm. 35 46932 València.  
Banc Mapfre - Avinguda de Blasco Ibáñez, núm. 2 46171 Mislata.  
Banc Mapfre - Avinguda del País Valencià, núm. 106 46519 Torrent.  
Banc Mapfre - Carrer de Benicanena, núm. 55 46448 Gandia.  
Banc Mapfre- Avinguda del doctor Palos, núm. 1 46968 Sagunt